ananddey/assamese-wiki-corpus huggingface dataset:
আৰ্থাৰ মিলাৰ

আৰ্থাৰ মিলাৰ (১৭ অক্টোবৰ ১৮১৫-১০ ফেব্ৰুৱাৰী ২০০৫) কুৰি শতিকাৰ এগৰাকী বিশিষ্ট আমেৰিকান নাট্যকাৰ।   তেওঁৰ আটাইতকৈ জনপ্ৰিয় নাটকসমূহ হৈছে All My Sons (1947), Death of a Salesman (1949), The Crucible (1953), আৰু A View from the Bridge (1955)। আধুনিক আমেৰিকান নাট্যসাহিত্যলৈ নতুনত্ব অনা নাট Death of a Salesman (1949)-ক বিংশ শতিকাৰ অন্যতম শ্ৰেষ্ঠ আমেৰিকান নাটক হিচাপে গণ্য কৰা হয়। তেওঁৰ নাটকত প্ৰখৰ সামাজিক চেতনাৰ লগতে ব্যক্তিৰ অন্তৰ্জীৱনৰ বাস্তৱবাদী অভিব্যক্তি দেখা যায়। তেওঁ কেইবাখনো চিত্ৰনাট্যও লিখিছিল, যাৰ ভিতৰত এখন The Misfits (1961)।

১৯৫০-৬০ ৰ সময়ছোৱাত সাহিত্যিক হিচাপে তেখেত চৰ্চালৈ আহে। এই সময়ছোৱাত তেওঁ নাটকৰ বাবে পুলিৎজাৰ বঁটা লাভ কৰে। ১৯৮০ চনত তেওঁ ছেইণ্ট লুইছ ইউনিভাৰ্চিটি লাইব্ৰেৰী এছ "চিয়েটছৰ পৰা ছেইণ্ট লুইচ সাহিত্য বঁটা লাভ কৰে। তেওঁ ২০০১ চনত প্ৰেমিয়াম ইম্পেৰিয়েল বঁটা, ২০০২ চনত প্ৰিন্স অৱ আস্তুৰিয়াছ বঁটা, আৰু 2003 চনত জেৰুজালেম বঁটা, আৰৰু 1999 চনত ডৰোথী আৰু লিলিয়ান গিছ বঁটা লাভ কৰে।

চমু জীৱনী

মিলাৰৰ জন্ম হৈছিল মেনহাটন দ্বীপৰ হাৰ্লেম অঞ্চলত। অগষ্টা বাৰনেট আৰু ইছিডোৰ মিলাৰৰ তিনিজন সন্তানৰ ভিতৰত তেখেত দ্বিতীয়। তেওঁৰ জন্ম হৈছিল পলিচ-ইহুদী বংশৰ এটা ইহুদী পৰিয়ালত। কিশোৰ অৱস্থাত মিলাৰে পৰিয়ালক সহায় কৰিবলৈ প্ৰতিদিনে ৰাতিপুৱা স্কুলৰ আগতে ৰুটি বিলাবলৈও বাধ্য হৈছিল।

১৯৩২ চনত আব্ৰাহাম লিংকন হাইস্কুল পৰা স্নাতক ডিগ্ৰী লাভ কৰাৰ পিছত তেওঁ মিচিগান বিশ্ববিদ্যালয়ত পঢ়া-শুনাৰ খৰচ বহন কৰিবলৈ কেইবাটাও সামান্য চাকৰিত কাম কৰিছিল। তেওঁ মিচিগান বিশ্ববিদ্যালয়ত ১৯৩৪ চনত সাংবাদিকতা অধ্যয়ন কৰিবলৈ ভৰ্তি হৈছিল। দুবছৰ পাছত তেওঁ ইংৰাজীৰ স্নাতক হয়। তাৰ পাছত নিউইয়ৰ্কৰ ফেডাৰেল থিয়েটাৰ প্ৰকল্পৰ কামত সোমায়। পঢ়ি থকা কালতে তেওঁ নাটক লিখি পুৰস্কৃত হৈছিল। নিউয়ৰ্ক বিশ্ববিদ্যালয় আৰু নিউ হেম্পশ্বায়াৰ বিশ্ববিদ্যালয়ৰ অধ্যাপকৰ পদ গ্ৰহণ কৰাৰ আগতে মনোৰোগ বিশেষজ্ঞ সহায়ক আৰু কপিৰাইটাৰ হিচাপেও কাম কৰিছিল।

সাহিত্যিক অৱদান

নিউইয়ৰ্কৰ চহকী ব্যৱসায়ী পৰিয়ালত জন্ম গ্ৰহণ কৰা মিলাৰে আমেৰিকাৰ অৰ্থনৈতিক মন্দাৱস্থাৰ সময়ত পৰিয়ালটোৱে ভোগ কৰা আৰ্থিক অনাটনৰ ভুক্তভোগী হয়। অৰ্থনৈতিক অবস্থা বেয়া হৈ অহা মিলাৰ পৰিয়ালটি ব্ৰুকলিনৰ সৰু কৃষিপাম এখনলৈ উঠি যায়। এই অভিজ্ঞতাই পৰৱৰ্তীকালত মিলাৰক তেওঁৰ নাটকৰ বিষয়বস্তু নিৰ্বাচনত সহায় কৰে।

মঞ্চস্থ হোৱা তেওঁৰ প্ৰথম নাটক The Man Who Had All the Luck (১৯৪৪) বৰ সফল হোৱা নাছিল। কিন্তু ১৯৪৭ চনত ৰচিত All My Sons-এ তেওঁলৈ সফলতা আনি দিয়ে। বিশ্বযুদ্ধৰ সময়ত উৰাজাহাজৰ খুঁত থকা অংশ উৎপন্ন কৰি বিক্ৰি কৰা কাৰখানাৰ গৰাকী এজনৰ কাহিনী লৈ ৰচিত নাটখনত সামাজিক দায়বদ্ধতা আৰু নৈতিকতাৰ প্ৰশ্ন উত্থাপিত হয়। ১৯৪৯ চনত ৰচিত আধুনিক ট্ৰেজেডি Death of a Salesman-অৰ বাবে মিলাৰে আন্তৰ্জাতিক খ্যাতি অৰ্জন কৰে। উইলি লোমান নামৰ অসফল ব্যক্তি এজনৰ কৰুণ জীবনকাহিনী আৰু তথাকথিত 'আমেৰিকান সপোন'ৰ অন্তঃসাৰশূন্যতাৰ ওপৰত আধাৰিত নাটখনত মিলাৰে অভিব্যঞ্জনাবাদী কলা-কৌশল প্ৰয়োগ কৰে। পঞ্চাছৰ দশকত কমিউনিষ্টসকলৰ কাম-কাজৰ সৈতে জড়িত থকাৰ অভিযোগ তুলি মিলাৰক কেইবাবাৰো সংসদীয় সমিতিৰ আগত হাজিৰ হৈ সাক্ষ্য দিবলৈ বাধ্য কৰোৱা হৈছিল।

নাটক সম্পৰ্কীয় মিলাৰৰ নিজস্ব বিচাৰৰ আভাস পোৱা যায় তেওঁৰ গ্ৰন্থ Theatre Essays (১৯৭৩)-অত সন্নিবিষ্ট ৰচনাসমূহত। নব্বৈৰ দশকত মিলাৰে ৰচনা কৰা উল্লেখযোগ্য নাটৰ ভিতৰত আছে The Ride Down Mount Morgan (১৯৯১) আৰু The Last Yankee (১৯৯৩)। ২০০২ চনত মিলাবে স্পেইনৰ সন্মানজনক Principe de Asturias পুৰস্কাৰ লাভ কৰে। এই পুৰস্কাৰ লাভ কৰা তেখেতেই প্ৰথম আমেৰিকান লেখক।

তথ্য সংগ্ৰহ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:নাট্যকাৰ
শ্ৰেণী:মৃত ব্যক্তি
শৰৎ আৰু বসন্তৰ যুগ

link=//upload.wikimedia.org/wikipedia/commons//c/ca/Chinese_plain_5c._BC-en.svg/-Chinese_plain_5c._BC-en.svg.png|

ইতিহাস

খ্ৰীষ্টপূৰ্ব ৭৭১ত কুৱানৰং আক্ৰমণৰ ফলত পশ্চিম ঝৌ সাম্ৰাজ্য (ঝৌ সাম্ৰাজ্য) আৰু তাৰ ৰাজধানী হাওজি ধ্বংস হ'ল, যাৰ ফলত সম্ৰাটজন পূবৰ ৰাজধানী লুৱিলৈ পলাই গ'ল। এই ঘটনাৰ পৰিণাম স্বৰূপেই ঝৌ সাম্ৰাজ্যত পূব ঝৌৰ আৰম্ভ হ'ল, আৰু শৰৎ আৰু বসন্তৰ কাল, আৰু তাৰ পাছত যুদ্ধৰত ৰাজ্যৰ কাল আৰম্ভ হ'ল। শৰৎ আৰু বসন্তৰ কালত চীনত জাগীৰ প্ৰথা বা ফেংজিয়াং বিলুপ্ত হৈছিল। ঝৌ ৰাজবংশ যদিও আনুষ্ঠানিকভাৱে বৃহৎ অঞ্চলৰ শাসক আছিল, সেই বংশৰ বাস্তৱিক প্ৰভাৱ কেৱল ৰাজধানীৰ ওচৰৰ কিছু অংশলৈকেহে বিস্তাৰিত আছিল। এনে অৱস্থাৰ ফালত জাগীৰসমূহ লাহে লাহে অধিক স্বাধীন হ'বলৈ ধৰিলে। শৰৎ আৰু বসন্তৰ সুগৰ শেষলৈ আৰম্ভ হৈছিল যুদ্ধৰত ৰাজ্যৰ যুগ, যি যুগত ঝৌ ৰাজবংশই তলতীয়া ৰাজ্যসমূহৰ ওপৰত প্ৰায় সকলো নিয়ন্ত্ৰণ হেৰুৱাই পেলাইছিল আৰু ৰজ্যসমূহ নিজৰ মাজতেই যুদ্ধত ব্যস্ত থাকিছিল।

তথ্য সংগ্ৰহ

শ্ৰেণী:চীনৰ ইতিহাস
লিজা ৰিন্না

লিজা ৰিন্না (জন্ম ১১ জুলাই, ১৯৬৩) এগৰাকী আমেৰিকান অভিনেত্ৰী, টেলিভিছন ব্যক্তিত্ব আৰু মডেল। তেওঁ এনবিচিৰ দিনকালীন ছ’প অপেৰা ডেজ অৱ আৱাৰ লাইভছত বিলি ৰিড আৰু ফক্সৰ টেলিভিছন নাটক মেলৰ'জ প্লেচত টেইলৰ মেকব্ৰাইডৰ চৰিত্ৰত অভিনয় কৰিছিল। ২০১৪ চনৰ পৰা ২০২২ চনলৈকে তেওঁ ব্ৰাভোৰ ৰিয়েলিটি টেলিভিছন ধাৰাবাহিক দ্য ৰিয়েল হাউছৱাইভছ অৱ বেভাৰলী হিলছত অভিনয় কৰে। আন টেলিভিছন কৰ্মসমূহৰ ভিতৰত আছে দ্য চেলিব্ৰিটি এপ্ৰেণ্টিছ আৰু ডান্সিং উইথ দ্য ষ্টাৰছত প্ৰতিযোগী হিচাপে অংশগ্ৰহণ, লগতে এণ্টুৰেজ, ভেৰ’নিকা মাৰ্ছ, কমিউনিটি, দ্য মিডল, আৰু আমেৰিকান হ’ৰ’ৰ ষ্ট’ৰীছত অতিথি অভিনয়। ২০০৭ চনৰ জুন মাহত তেওঁ চিকাগো সংগীতনাট্যত ৰক্সি হাৰ্টৰ চৰিত্ৰত অভিনয় কৰি ব্ৰডৱেত অভিষেক কৰে।

তেওঁ ২০০২ চনৰ পৰা ২০০৬ চনলৈ ছ’প টক অনুষ্ঠানৰ সঞ্চালক আছিল, যাৰ বাবে তেওঁ ডে-টাইম এমি বঁটাৰ সৰ্বোত্তম টক শ্ব’ হ’ষ্ট শাখাত চাৰিবাৰ মনোনয়ন লাভ কৰে। ৰিন্নাই তিনিখন গ্ৰন্থ ৰচনা কৰিছে: ষ্টাৰলিট, দ্য বিগ, ফান, ছেক্সি ছেক্স বুক, আৰু ৰিনাভেচন। তেওঁৰ আন উদ্যোগসমূহৰ ভিতৰত আছে কিউভিচিৰ বাবে দ্য লিজা ৰিন্না কালেকচন নামৰ ফেশ্বন লাইন, ৰিন্না বিউটি নামৰ প্ৰসাধন সামগ্ৰীৰ সংগ্ৰহ, আৰু ৰিন্না ৱাইনছ নামৰ পানীয় কোম্পানী।

প্ৰাৰম্ভিক জীৱন

লিজা ডিয়ানা ৰিন্না ১৯৬৩ চনৰ ১১ জুলাইত কেলিফৰ্ণিয়াৰ নিউপ’ৰ্ট বিচত লয়ছ আইৰিন (জন্ম ডিএণ্ড্ৰেড) আৰু ফ্ৰেংক ৰিন্নাৰ ঘৰত জন্মগ্ৰহণ কৰে। তেওঁ পৰ্তুগীজ আৰু ইটালীয় বংশোদ্ভূত। তেওঁৰ জন্মৰ আগতে তেওঁৰ মাতৃক আমেৰিকান ছিৰিয়েল কিলাৰ ডেভিড কাৰ্পেণ্টাৰে আক্ৰমণ কৰিছিল; অৱশ্যে এজন সামৰিক আৰক্ষী বিষয়াই হস্তক্ষেপ কৰি তেওঁক ৰক্ষা কৰে। সাত বছৰ বয়সত তেওঁৰ ডাঙৰ আধা-ভনীয়েক লৰেনৰ মৃত্যু হয়। সেই বছৰতে তেওঁৰ পৰিয়ালটো অৰেগনৰ মেডফোৰ্ডলৈ স্থানান্তৰিত হয়, য’ত তেওঁ শৈশৱৰ বাকী সময় কটায়। তেওঁ ১৯৮১ চনত নৰ্থ মেডফোৰ্ড হাইস্কুলৰ পৰা স্নাতক হয়।

তথ্যসূত্ৰ

বাহ্যিক সংযোগ

Lisa Rinna's collection on QVC

শ্ৰেণী:আমেৰিকান অভিনয় শিল্পী
ভূতি বৰ্মা

ভূতি বৰ্মা কামৰূপ ৰাজ্যৰ বৰ্মণ ৰাজবংশৰ অষ্টমজন ৰজা আছিল। এওঁ ৫১৮ খ্ৰীষ্টাব্দৰ পৰা ৫৪২ খ্ৰীষ্টাব্দলৈ ৰাজত্ব কৰিছিল। তেওঁ বিজনানাৱতীক (Vijnanavati) বিয়া কৰাইছিল। ইয়াৰ পিছত তেওঁলোকৰে পুত্ৰ চন্দ্ৰমুখ বৰ্মা ভূতি বৰ্মাৰ উত্তৰাসুৰী হিচাপে ৰাজ সিংহাসনত বহিছিল।

লগতে চাওক

বৰ্মণ ৰাজবংশ
পুষ্য বৰ্মা
ভাস্কৰ বৰ্মা

লগতে পঢ়ক

শ্ৰেণী:অসমৰ ইতিহাস
শ্ৰেণী:পুৰণি আৰু মধ্যযুগীয় অসম
শ্ৰেণী:বৰ্মণ ৰাজবংশ
শ্ৰেণী:সংক্ষিপ্ত জীৱনী
বসুন্ধৰা শইকীয়া

বসুন্ধৰা শইকীয়া (; ১৯৪৬ – ১০ এপ্ৰিল ২০০২) এগৰাকী উল্লেখযোগ্য অসমীয়া অনুবাদক আৰু সাহিত্যিক আছিল। ভাৰতৰ বিভিন্ন ভাষাৰ সাহিত্য অসমীয়া ভাষালৈ অনুবাদ কৰাৰ জৰিয়তে তেওঁ অসমীয়া সাহিত্যৰ বিকাশত গুৰুত্বপূৰ্ণ অৱদান আগবঢ়াইছিল। বিশেষকৈ বাংলা আৰু ওড়িয়া ভাষাৰ সাহিত্যকৰ্মসমূহক অসমীয়া পাঠকৰ মাজলৈ লৈ যোৱাত তেওঁ বিশেষ ভূমিকা পালন কৰিছিল।।

জন্ম আৰু শিক্ষা

বসুন্ধৰা শইকীয়াৰ জন্ম ১৯৪৬ চনত অসমৰ যোৰহাটত হৈছিল। শৈশৱৰ পৰাই তেওঁ সাহিত্য পঢ়া-লিখাৰ প্ৰতি আগ্ৰহী আছিল। শিক্ষাজীৱনৰ সময়তেই তেওঁ ভাৰতীয় বিভিন্ন ভাষাৰ সাহিত্যৰ সৈতে পৰিচিত হয় আৰু পৰৱৰ্তী সময়ত অনুবাদ সাহিত্যৰ ক্ষেত্ৰত নিজকে প্ৰতিষ্ঠিত কৰে।

জীৱন আৰু কৰ্ম

বসুন্ধৰা শইকীয়াই মূলতঃ অনুবাদ সাহিত্যৰ জৰিয়তে অসমীয়া সাহিত্যত বিশেষ অৱদান আগবঢ়ায়। তেওঁ বহু ভাৰতীয় ভাষাৰ গুৰুত্বপূৰ্ণ গ্ৰন্থ অসমীয়া ভাষালৈ অনুবাদ কৰে। তেওঁৰ অনুবাদসমূহে অসমৰ পাঠকসমাজক ভাৰতীয় বহুভাষিক সাহিত্যৰ সৈতে পৰিচিত কৰোৱাত সহায় কৰিছিল।

সংবাদপত্ৰৰ তথ্য অনুসাৰে তেওঁ দালাই লামাৰ আত্মজীৱনী My Land and My People-ৰ অসমীয়া অনুবাদো কৰিছিল, যি স্বদেশ আৰু স্বজাতি নামত প্ৰকাশ পাইছিল।

উল্লেখযোগ্য অনুবাদ

দত্তা — বিখ্যাত বাংলা সাহিত্যিক শৰৎচন্দ্ৰ চট্টোপাধ্যায়ৰ উপন্যাস দত্তাৰ অসমীয়া অনুবাদ।
যাত্ৰা — ওড়িয়া সাহিত্যিক প্ৰতিভা ৰায়ৰ উপন্যাসৰ অসমীয়া অনুবাদ।
অগ্নিগৰ্ভা — মহাশ্বেতা দেৱীৰ সাহিত্যকৰ্মৰ অনুবাদ।
স্বদেশ আৰু স্বজাতি — দালাই লামাৰ আত্মজীৱনী My Land and My People-ৰ অসমীয়া অনুবাদ।
সাহিত্য অকাডেমি অনুবাদ বঁটা (২০০৭): ওড়িয়া ভাষাৰ পৰা অনুবাদ কৰা 'যাত্ৰা' গ্ৰন্থখনৰ বাবে তেওঁ দ্বিতীয়বাৰলৈ এই সন্মানীয় বঁটা লাভ কৰে।

মৃত্যু

বসুন্ধৰা শইকীয়াই ১০ এপ্ৰিল ২০০২ তাৰিখে মৃত্যুবৰণ কৰে।

তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:অসমীয়া অনুবাদক
শ্ৰেণী:সাহিত্য অকাডেমি অনুবাদ বঁটা বিজয়ী
নামত মাজুলী কহয় সৱে

নামত মাজুলী কহয় সৱে জয়ন্ত মাধৱ বৰাৰ এখন উপন্যাস৷ উপন্যাসখন প্ৰথম প্ৰকাশ হয় প্ৰথম প্ৰকাশ ২০১৬ চনৰ ছেপ্তেম্বৰ মাহত৷ দ্বিতীয় প্ৰকাশ ২০১৬ চনৰ মাহত, প্ৰকাশক জ্য‍োতি প্ৰকাশন, গুৱাহাটী - অসম৷

উদ্ধৃতি

"গোটবৰালী মাছ খোৱা মাজুলীয়াল, পিছ পৰা মাজুলীৰ পৰা পিছ নপৰি আগবাঢ়িবি নেকি? যা, যা, পঢ়িব নেলাগে, মাজুলীতে বহি গোসাঁইৰ প্ৰসাদ খাই থাকগৈ। -এনেকুৱা সুৰত, এনেকুৱা ভংগীমাত কেশৱৰাম বৰাই কথাকেইটা ক'লে, ওচৰত থিয় হৈ ৰৈ থকা কেইটাই ভেল্কীবাজী দেখুওৱা মানুহটোলৈ চাই থকাদি হা কৰি মুখখন মেলি চায়েই থাকিল। আও, এনেকৈনো অপমান কৰিব লাগে নে?"

তথ্যসূত্ৰ

শ্ৰেণী:অসমীয়া উপন্যাস
শ্ৰেণী:অসমীয়া গ্ৰন্থ
মন্দানা কৰিমী

মন্দানা কৰিমী (ফাৰ্চী: ماندانا کریمی; জন্ম: মনিজহে কৰিমী, ১৯ মে' ১৯৮৮) হৈছে ভাৰতত কৰ্মৰত এগৰাকী ইৰানী অভিনেত্ৰী আৰু মডেল। সমগ্ৰ বিশ্বতে কেইবাটাও সফল মডেলিং প্ৰকল্পত কাম কৰাৰ পিছত, তেওঁ বলীউডৰ চলচ্চিত্ৰ ভাগ জেনীত মুখ্য চৰিত্ৰত অভিনয় কৰে। তেওঁ জনপ্ৰিয় ৰিয়েলিটি টিভি শ্ব' বিগ বছ ৯ত অংশগ্ৰহণ কৰিছিল আৰু ২০১৫ চনত দ্বিতীয় ৰানাৰ্ছ-আপ হৈছিল। ২০১০ চনত বিভিন্ন আন্তঃৰাষ্ট্ৰীয় মডেলিং প্ৰকল্পত কাম কৰাৰ পিছত তেওঁ এটা মডেলিং চুক্তিৰ অধীনত তিনি মাহৰ বাবে মুম্বাইলৈ আহে।

২০১৫ চনcl ফেব্ৰুৱাৰীত তেওঁ ৰয় নামৰ চলচ্চিত্ৰখনত অতিথি শিল্পী হিচাপে অভিনয় কৰে।

কৰিমী ৰিয়েলিটি টিভি শ্ব' বিগ বছ ৯ৰ এগৰাকী প্ৰতিযোগী আছিল, য'ত বিভিন্ন ক্ষেত্ৰৰ একাংশ তাৰকাই এটা ডাঙৰ ঘৰত একেলগে বাস কৰে। ৰাইজৰ ভোটৰ ওপৰত ভিত্তি কৰি প্ৰতি সপ্তাহতে এজনকৈ প্ৰতিযোগীক বাহিৰ কৰা হয়। ২০১৫ চনৰ অক্টোবৰ মাহত কালাৰ্ছ চেনেলত এই শ্ব'টো সম্প্ৰচাৰিত হৈছিল। তেওঁ সেই ছিজনৰ তিনিগৰাকী ফাইনেলিষ্টৰ ভিতৰত অন্যতম আছিল আৰু ৰানাৰ্ছ-আপ হিচাপে যাত্ৰা শেষ কৰিছিল।

২০১৮ চনত তেওঁ ষ্টাৰ প্লাছৰ ধাৰাবাহিক ইশ্কবাজত নেন্সীৰ চৰিত্ৰত অভিনয় কৰি ধাৰাবাহিক জগতত আত্মপ্ৰকাশ কৰে।

২০১৮ চনৰ অক্টোবৰ মাহত কৰিমীয়ে কিয়া কুল হ্যেয় হম ৩ৰ পৰিচালক উমেশ গাধগেৰ বিৰুদ্ধে যৌন নিৰ্যাতনৰ অভিযোগ উত্থাপন কৰে। সেই সময়তে তেওঁ পৰিচালক সাজিদ খানৰ বিৰুদ্ধেও যৌন নিৰ্যাতনৰ অভিযোগ উত্থাপন কৰিছিল আৰু ২০২২ চনত সাজিদ খানে প্ৰতিযোগী হিচাপে বিগ বছ ১৬ত অংশগ্ৰহণ কৰাৰ পিছত তেওঁ বলীউড এৰাৰ ইচ্ছা প্ৰকাশ কৰে।

মন্দানাই ভাৰতীয় ৰিয়েলিটি টিভি শ্ব' লক আপতো অংশগ্ৰহণ কৰিছিল।

ব্যক্তিগত জীৱন

এটা সাক্ষাৎকাৰত কৰিমীয়ে কৈছিল যে মই প্ৰথম দেখা চলচ্চিত্ৰখন আছিল শৌলে, যেতিয়া মোৰ বয়স আঠ বা ন বছৰ আছিল। মোৰ দেউতা ইৰানৰ সেই কমসংখ্যক লোকৰ ভিতৰত এজন আছিল যাৰ ওচৰত এই চলচ্চিত্ৰখনৰ এটা টেপ আছিল, যদিও ইৰান চৰকাৰে ভিডিঅ' কেছেট ৰখাটো অনুমতি দিয়া নাছিল। তেওঁ লগতে মন্তব্য কৰে যে মই মূলতঃ ইৰানী চলচ্চিত্ৰ, বিশেষকৈ মজিদ মজিদীৰ দৰে পৰিচালকৰ ছবি চাই ডাঙৰ-দীঘল হৈছোঁ আৰু মোৰ প্ৰিয় অভিনেত্ৰী হৈছে গলচিফতে ফাৰাহানী। ইয়াৰ কিছু সময় পূৰ্বে তেওঁ ইছলাম ধৰ্মৰ পৰা হিন্দু ধৰ্মলৈ ধৰ্মান্তৰিত হৈছিল।

২০১৭ চনৰ জুলাই মাহত কৰিমীয়ে তেওঁৰ স্বামী আৰু তেওঁৰ পৰিয়ালৰ বিৰুদ্ধে ঘৰুৱা হিংসাৰ গোচৰ তৰে। অৱশ্যে পিছলৈ তেওঁ বিবাহখন ৰক্ষা কৰাৰ আশাত এই গোচৰ প্ৰত্যাহাৰ কৰে।

তথ্যসূত্ৰ

বাহ্যিক সংযোগ

শ্ৰেণী:ইৰানৰ ব্যক্তি
শ্ৰেণী:অভিনেত্ৰী
শ্ৰেণী:মডেল
কৃতি কৰন্থ

ড° কৃতি কৰন্থ হ'ল মুখ্য সংৰক্ষণ বিজ্ঞানী আৰু বন্যপ্ৰাণী অধ্যয়ন কেন্দ্ৰ, বাংগালোৰৰ সঞ্চালক; ডিউক বিশ্ববিদ্যালয় আৰু ৰাষ্ট্ৰীয় জীৱবিজ্ঞান কেন্দ্ৰৰ এডজাংক্ট ফেকাল্টি।

কাম

কৃতি কৰন্থে‍ ড্যুকৰ পৰা পি এইচ ডি (২০০৮), ইয়েলৰ পৰা এম ই এছ চি (২০০৩), আৰু, ফ্ল’ৰিডা বিশ্ববিদ্যালয়ৰ পৰা বি.এছ আৰু বি.এ ডিগ্ৰী (২০০১) লাভ কৰিছিল। ভাৰত আৰু এছিয়াত ২২ বছৰীয়া তেওঁৰ গৱেষণাই বন্যপ্ৰাণী সংৰক্ষণৰ মানৱীয় মাত্ৰাৰ বহু বিষয় সামৰি লৈছে। প্ৰজাতিৰ বিতৰণ আৰু বিলুপ্তিৰ আৰ্হি, বন্যপ্ৰাণী পৰ্যটনৰ প্ৰভাৱ, স্বেচ্ছামূলক পুনৰ সংস্থাপনৰ পৰিণতি, ভূমি ব্যৱহাৰৰ পৰিৱৰ্তন আৰু মানুহ-বন্যপ্ৰাণীৰ পাৰস্পৰিক ক্ৰিয়া-কলাপ বুজি পোৱাৰ বাবে‍ তেওঁ বিস্তৃত অধ্যয়ন কৰিছিল। তেওঁ ১০০+ বৈজ্ঞানিক আৰু জনপ্ৰিয় প্ৰবন্ধ প্ৰকাশ কৰিছে। কৃতিয়ে কনজাৰ্ভেচন বায়’লজি, কনজাৰ্ভেচন লেটাৰ্ছ আৰু ফ্ৰণ্টিয়াৰ্ছ ইন ইক’লজি এণ্ড এনভাইৰনমেণ্ট নামৰ আলোচনীসমূহৰ সম্পাদকীয় মণ্ডলীত কাৰ্যনিৰ্বাহ কৰিছিল। কৃতিয়ে ১৫০ জনতকৈ অধিক যুৱ বিজ্ঞানীক পথ প্ৰদৰ্শন কৰি ৭০০জন নাগৰিক বিজ্ঞান স্বেচ্ছাসেৱকক তেওঁৰ গৱেষণা আৰু সংৰক্ষণ প্ৰকল্পত নিয়োজিত কৰিছে। তেওঁৰ এই কামসমূহ প্ৰায় ১৫০টা আন্তঃৰাষ্ট্ৰীয় সংবাদ মাধ্যম যেনে আল জাজীৰা টেলিভিছন, বিবিচি, খ্ৰীষ্টান চাইন্স মনিটৰ, জিকিউ ইণ্ডিয়া, হাৰ্পাৰছ বাজাৰ, মংগাবে, মনোকল, নেচনেল জিঅ’গ্ৰাফিক, এনপিআৰ, নিউয়ৰ্ক টাইমছ, চাইণ্টিফিক আমেৰিকা, টাইম মেগাজিন আৰু ভাৰতীয় আউটলেট যেনে অল ইণ্ডিয়া ৰেডিঅ’, ডেকান ক্ৰনিকল, ডেকান হেৰাল্ড, ডাউন টু আৰ্থ, কানাড়া প্ৰভা, লাইভমিণ্ট, নিউ ইণ্ডিয়ান এক্সপ্ৰেছ, প্ৰাজাভানি, দ্য আদিয়ে কভাৰ কৰিছে হিন্দু, আৰু টাইমছ অৱ ইণ্ডিয়া আদিয়ে প্ৰকাশ কৰিছে। কৃতিৰ সংৰক্ষণ আৰু গৱেষণামূলক কাম-কাজক ৩খন বঁটা বিজয়ী বিবিচি ছিৰিজ - দ্য হাণ্ট, বিগ কেটছ এণ্ড ডাইনেষ্টিজ, আৰু চিবিচি আৰু পিবিএছৰ তথ্যচিত্ৰত প্ৰদৰ্শিত কৰা হৈছে। তেওঁ ৩খন তথ্যচিত্ৰ ক্ৰমে‍ ৱাইল্ড চেভ, হিউমেন হাইৱেজ আৰু ৱাইল্ড শ্বালেৰ সহ-প্ৰযোজনা কৰিছে।

জনপ্ৰিয় সংস্কৃতিত

কৃতি হৈছে নেচনেল জিঅ'গ্ৰাফিক ছ'চাইটিৰ ১০,০০০ সংখ্যক অনুদানপ্ৰাপ্ত ব্যক্তি আৰু ২০১২ চনৰ উদীয়মান অন্বেষণকাৰী। তেওঁৰ ৪০টাতকৈও অধিক বঁটা আৰু স্বীকৃতিৰ ভিতৰত আছে ৱৰ্ল্ড ইকনমিক ফ'ৰাম ইয়ং গ্ল'বেল লিডাৰ, ইউনিভাৰ্চিটি অৱ ফ্ল'ৰিডাৰ আউটষ্টেণ্ডিং ইয়ং এলামনাছ, আইএনকে ফেল', ফেমিনাৰ ভাৰতৰ পাৱাৰ উইমেন, এলে ইণ্ডিয়াৰ উইমেন অৱ দ্য ইয়েৰ, ভ'গ উইমেন অ'ফ দ্য ইয়েৰ আৰু চিয়াটেল চিৰিয়াখানাৰ থ্ৰাইভ কনজাৰভেচন লিডাৰশ্বিপ এৱাৰ্ড। ২০১৯ চনত তেওঁক সংৰক্ষণৰ বাবে ৱিংছ উইমেন অৱ ডিস্কভাৰী বঁটা, জিক্যু মেন অৱ দ্য ইয়েৰ -পৰিৱেশৰ নায়ক আৰু ৰোলেক্স এৱাৰ্ড ফৰ এণ্টাৰপ্ৰাইজ বঁটা লাভ কৰিছিল।

সন্মান আৰু পুৰস্কাৰ

২০১১ চনত তেওঁক নেচনেল জিঅ'গ্ৰাফিক ছ'চাইটিৰ ১০,০০০ সংখ্যক অনুদানপ্ৰাপ্ত ব্যক্তি হিচাপে সন্মানিত কৰা হৈছিল।
২০১২ চনত তেওঁক নেচনেল জিঅ'গ্ৰাফিক এমাৰ্জিং এক্সপ্লোৰাৰ হিচাপে নিৰ্বাচিত কৰা হৈছিল।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:জীৱবিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
চুবিণ্‌ফা

ছাওলুং চু'-বিন-ফা (Tsāolung Sérbinphâ) আহোম ৰাজ্যৰ তৃতীয়জন স্বৰ্গদেউ (চাওফা) আছিল। তেখেত চাওলুং চুতেওফাৰ বৰ পুতেক আছিল। তেখেত ১২৮১ চনত ৰাজপাটত বহে।

চুবিনফাই ৰাজ্যৰ প্ৰজাক বুঢ়াগোঁহাই আৰু বৰগোঁহাইৰ অধীনলৈ দুটা ভাগত নি ৰাজ্যৰ শাসন-কাৰ্য অধিক কাৰ্য্যক্ষম আৰু সুচল কৰে। চুবিনফাই ত্যাওকাংবণ্ডুকা নাম মিচিং সম্প্ৰদায়ৰ ব্যক্তি এজনৰ কন্যা হিঙ্গুলীক বিয়া কৰাই আৰু বৰকুঁৱৰীৰ মৰ্য্যদা দিয়ে।

এইজনা স্বৰ্গদেউৰ দিনতেই সাতঘৰীয়া আহোমৰ সৃষ্টি হয়।

চুবিনফাৰ দিনত থাওৰুৰু বুঢ়াগোঁহাই আৰু চাওপাংবণ্ডুক বৰগোঁহাই আছিল।
অথৰ্ববেদ

অথৰ্ববেদ হিন্দু ধৰ্মশাস্ত্ৰৰ চাৰিখন বেদৰ ভিতৰত শেষৰখন বেদ। ইয়াৰ আদি নাম আছিল অথৰ্বাংগিৰস বেদ। অথৰ্ববেদক ব্ৰহ্মবেদ বুলিও জনা যায়। এই বেদত মুঠতে ২০ টা কাণ্ড, ৩৮ টা প্ৰপাঠক, ৯০ টা অনুবাক, ৭৩০ টা সুক্ত আৰু ৬০০০ মন্ত্ৰ আছে। কেইবাটাও মন্ত্ৰক লৈ একোটা সুক্ত, কেইবাটাও সুক্তক লৈ একোটা অনুবাক, কেইবাটাও অনুবাক লৈ একোটা প্ৰপাঠক আৰু কেইবাটাও প্ৰপাঠক লৈ একো একোটা কাণ্ড গঠিত হৈছে। অথৰ্ববেদৰ মুঠ ৬০০০ মন্ত্ৰৰ ১২০০ মন্ত্ৰ ঋকবেদৰ পৰা অনা।

অথৰ্ববেদৰ ৰচয়িতা:

অথৰ্ব ঋষি বা অথৰ্বা আৰু অংগিৰা ঋষিৰ বংশৰ বা ভৃগু বংশীয় মুনিসকলক এই বেদৰ সংকলনকাৰী বুলি ধৰা হয়।

তথ্যসূত্ৰ:

শ্ৰেণী:বেদ
আয়নি (শ্ৰুতিকথা)

আয়নি (প্ৰাচীন গ্ৰীক: Ἰόνη, ইংৰাজী: Ione) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

আয়নি গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত আয়নিও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
ট

ট অসমীয়া ব্যঞ্জনবৰ্ণ মালাৰ একাদশ আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত কৰবাত অকণমান হলেও বাধাপ্ৰাপ্ত হয়;স্বৰতন্ত্ৰী সঞ্চালিত হবও পাৰে বা নহবও পাৰে। 'ট'ও এটি ব্যঞ্জন বৰ্ণ, সেয়ে 'ট' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।

স্বৰবৰ্ণৰ লগত যোগ হ'লে

স্বৰবৰ্ণ'ট'ৰ লগত যোগ হ'লে
অট
আ টা
ইটি
ঈটী
উটু
ঊটূ
ঋটৃ
এটে
ঐটৈ
ওটো
ঔটৌ

যুক্তবৰ্ণ (ট যোগ)

ট + ট = ট্ট = অট্টালিকা
ট + য = ট্য = নাট্যকাৰ
ট + ৰ = ট্ৰ = ট্ৰাক

'ট'ৰে আৰম্ভ হোৱা শব্দৰ উদাহৰণ

টকা
টকল
টাং-গুট
টপাটপ
টনা
টিনপাট

তথ্যসংগ্ৰহ

শ্ৰেণী:অসমীয়া ব্যঞ্জনবৰ্ণ
মিৰাণ্ডা হাউচ

ভাৰতৰ মিৰাণ্ডা হাউচ হৈছে মহিলাসকলৰ বাবে দিল্লী বিশ্ববিদ্যালয়ৰ অধীনস্থ এখন মহাবিদ্যালয়। ১৯৪৮ চনত স্থাপিত এই মহাবিদ্যালয় খনে একেৰাহে সাত বছৰলৈকে (২০২৩ চনলৈকে) দেশৰ মহাবিদ্যালয়সমূহৰ ভিতৰত শীৰ্ষস্থানৰ অধিকাৰী হৈ আছে।

ইতিহাস

১৯৪৮ চনত বিশ্ববিদ্যালয়ৰ উপাচাৰ্য ছাৰ মৰিছ গ্ৱায়াৰে মিৰাণ্ডা হাউছ প্ৰতিষ্ঠা কৰিছিল। ১৯৫২ চনত তেওঁৰ দ্বাৰা প্ৰকাশিত এখন আলোচনীত তেওঁ কলেজখনৰ নাম মিৰাণ্ডা কিয় নামকৰণ কৰা হৈছিল তাৰ উত্তৰত তেওঁ তিনিটা কাৰণ উল্লেখ কৰিছিল। তেওঁৰ প্ৰিয় অভিনেত্ৰী আছিল কাৰ্মেন মিৰাণ্ডা, তেওঁৰ কন্যাৰ নাম আছিল মিৰাণ্ডা আৰু তেখেতৰ মতে এগৰাকী ভদ্ৰমহিলা কেনে হ'ব লাগে তাৰ এক নিখুঁত উদাহৰণ আছিল
উইলিয়াম শ্বেক্সপীয়েৰৰ নাটক দ্য টেম্পেষ্টত থকা মিৰাণ্ডা নামৰ এটা চৰিত্ৰটো।

ইয়াৰ আধাৰশিলা একে বছৰৰ ৭ মাৰ্চত লেডী এডৱিনা মাউণ্টবেটেনে স্থাপন কৰে। বিশ্ববিদ্যালয় চৌহদত ৰঙা ইটাৰে মিৰাণ্ডা হাউচ নিৰ্মাণ কৰা হৈছে। ইয়াৰ মূল ডিজাইন স্থপতিবিদ ৱালটাৰ চাইকছ জৰ্জে পৰিকল্পনা কৰিছিল আৰু স্থাপত্যৰ ফালৰ পৰা ঔপনিৱেশিক যুগত প্ৰতিষ্ঠা হোৱা ভাৰতৰ অন্যান্য শিক্ষানুষ্ঠানৰ সৈতে মিল আছে। কলেজখন বৃদ্ধি হোৱাৰ লগে লগে কেইবাটাও অট্টালিকা সংযোজন কৰা হ’ল।

এই মহাবিদ্যালয়ৰ প্ৰাক্তন ছাত্ৰ-ছাত্ৰী আৰু ছাত্ৰ-ছাত্ৰীসকলক মিৰাণ্ডিয়ান বুলি জনা যায়।

ইতিহাস

১৯৪৮ চনৰ জুলাই মাহত মিৰাণ্ডা হাউছে ৩৩জন ছাত্ৰ-ছাত্ৰীৰে আৰম্ভ কৰিছিল আৰু একে বছৰৰ ছেপ্টেম্বৰৰ ভিতৰত ১০৫ জনলৈ বৃদ্ধি পাইছিল। ১৯৯৭–৯৮ চনত ইয়াৰ সংখ্যা আছিল ২০৯০। ১৯৪৮ চনত ছয়জনৰ পৰা ১৯৯৭–৯৮ চনত ১২০জন (স্থায়ী) আৰু অশৈক্ষিক কৰ্মচাৰীৰ সংখ্যা ১৯৪৮ চনত ১১জন (হোষ্টেলত পাঁচজন আৰু কলেজত ছয়জন)ৰ পৰা ১৯৯৭–৯৮ চনত ১২০জনলৈ বৃদ্ধি পায়। মহাবিদ্যালয়ৰ থকাৰ ব্যৱস্থা, (হোষ্টেল)ত ১৯৪৮ চনত ৪৩জন ছাত্ৰ-ছাত্ৰী আছিল, ইয়াৰে ৭ গৰাকীয়ে দিল্লী বিশ্ববিদ্যালয়ৰ অন্যান্য মহাবিদ্যালয়ত নামভৰ্তি কৰিছিল। হোষ্টেলত এতিয়া ২৫০ গৰাকী ছাত্ৰ-ছাত্ৰী আছে।

প্ৰতিষ্ঠাৰ সময়ত মিৰাণ্ডা হাউছৰ ছটা বিভাগ আছিল; ২০১২ চনৰ হিচাপত আঠাইশটা আছিল। মিৰাণ্ডা হাউছে দিল্লী বিশ্ববিদ্যালয়ত মহিলাসকলৰ বাবে বিজ্ঞান শিক্ষাৰ পথ প্ৰদৰ্শক আছিল যেতিয়া ই ১৯৪৮ চনত অনাৰ্ছ (বটানি) পাঠ্যক্ৰম আৰম্ভ কৰিছিল। ১৯৬৩–৬৪ চনত বি. জেনেৰেল আৰু ১৯৭১ চনত বি. মহাবিদ্যালয়খনত অনাৰ্ছ পাঠদানৰ কাম আৰম্ভ হৈছিল। তেতিয়াৰ পৰাই মানৱীয় আৰু সমাজ বিজ্ঞানত বহুতো নতুন বিষয়ৰ প্ৰৱৰ্তন কৰা হৈছে।

মিৰাণ্ডা হাউছে সমাজ বিজ্ঞান, মানৱীয় আৰু মৌলিক বিজ্ঞানৰ শিক্ষা প্ৰদান কৰে। মহাবিদ্যালয়খনৰ আন্তঃগাঁথনিত পাঠদান পৰীক্ষাগাৰ আৰু সাধাৰণ সুবিধাসমূহ অন্তৰ্ভুক্ত কৰা হৈছে। ২০১২ চন পৰ্যন্ত মিৰাণ্ডা হাউচত ৪,০০০ তকৈ অধিক ছাত্ৰ-ছাত্ৰী আছে।

শৈক্ষিক বিষয়

মিৰাণ্ডা হাউছে স্নাতক আৰু স্নাতকোত্তৰ পাঠ্যক্ৰম আগবঢ়ায়। ২০১৪-১৫ শিক্ষাবৰ্ষৰ পৰা আৰম্ভ হোৱা সকলো স্নাতক পাঠ্যক্ৰম তিনি বছৰীয়া স্নাতক সন্মানীয় ডিগ্ৰী ব্যৱস্থা অনুসৰি প্ৰদান কৰা হয়।

তথ্যসূত্ৰ

শ্ৰেণী:দিল্লীৰ মহিলা মহাবিদ্যালয় আৰু বিশ্ববিদ্যালয়সমূহ
শ্ৰেণী:নাৰী শিক্ষা
ভেল্লোৰ বিদ্ৰোহ

ভেল্লোৰ বিদ্ৰোহ নাইবা ভেল্লোৰ বিপ্লৱ (১০ জুলাই ১৮০৬) আছিল ইষ্ট ইণ্ডিয়া কোম্পানীৰ বিৰুদ্ধে ভাৰতীয় চিপাহীৰ দ্বাৰা বৃহৎ সংখ্যাত সূচনা হোৱা প্ৰথম পৰ্যায়ৰ হিংসাত্মক সংগ্ৰাম৷ ইয়াৰ পিছত প্ৰায় অৰ্ধ শতিকাৰ পিছত ১৮৫৭ চনত চিপাহী বিদ্ৰোহ আৰম্ভ হয়৷ ভেল্লোৰ বিদ্ৰোহৰ সূচনা হৈছিল দক্ষিণ ভাৰতীয় চহৰ ভেল্লোৰত৷ এই বিদ্ৰোহ সম্পূৰ্ণ এটা দিন জাৰি থাকে৷ বিদ্ৰোহীসকলে ভেল্লোৰ দূৰ্গ দখল কৰে আৰু ২০০জন ব্ৰিটিছ সৈন্যক হতাহত কৰে৷ এই বিদ্ৰোহটো আৰ্কোট ভেল্লোৰৰ অশ্বাৰোহী আৰু কামান বাহিনীৰ দ্বাৰা দমন কৰা হৈছিল৷ বিদ্ৰোহীসকলৰ প্ৰায় ৩০০ গৰাকী বিদ্ৰোহীৰ মৃত্যু হৈছিল৷ একাংশ চিপাহীক কৰ্ট মাৰ্শ্বেল কৰা হৈছিল৷

উক্ত বিদ্ৰোহৰ তাৎক্ষণিক কাৰণ হিচাপে চিপাহীৰ পৰিৱৰ্তিত পোছাকৰ দিশটো উনুকিয়াব পাৰি৷ ১৮০৫ চনৰ নৱেম্বৰ মাহত এই সিদ্ধান্তটো লোৱা হৈছিল৷ হিন্দুসকলক তেওঁলোকৰ কপালত পৰম্পৰাগত ধৰ্মীয় চিহ্ন আঁকিবলৈ বাধা দিয়া হৈছিল আৰু মুছলিমসকলক দাড়ি খুৰাবলৈ আৰু মোছ কাটিবলৈ নিৰ্দেশ দিয়া হৈছিল৷ ইয়াৰ লগতে মাদ্ৰাছ আৰ্মীৰ সেনাধ্যক্ষ জেনেৰেল ছাৰ জন ক্ৰেডকে এটা ঘূৰণীয়া টুপি পিন্ধিবলৈ নিৰ্দেশ দিছিল৷ নতুনকৈ সংযোজিত হোৱা এই শিৰস্ত্ৰাণটোত চামৰাৰ টুকুৰা আছিল আৰু প্ৰচলিত পাগুৰিৰ ব্যৱহাৰ পৰিহাৰ কৰা হৈছিল৷ এই সিদ্ধান্তটোৱে হিন্দু আৰু মুছলমান চিপাহীৰ অনুভূতিত আঘাত হানে৷

তথ্যসূত্ৰ

বাহ্যিক সংযোগ

শ্ৰেণী:ভাৰতৰ বিদ্ৰোহ
বায়ু (দেৱতা)

বায়ু হৈছে হিন্দু ধৰ্মৰ এজন প্ৰধান দেৱতা। তেওঁ বায়ু আৰু শ্বাস-প্ৰশ্বাসৰ অধিকাৰী দেৱতা। হনুমান আৰু দ্বিতীয় পাণ্ডৱ ভীম বায়ুৰ আধ্যাত্মিক পুত্ৰ। তেওঁক অনিল, ব্যান, বাত, তনুন, পৱন, আৰু কোনো কোনো সময়ত প্ৰাণ নামেৰে জনা যায়।

ভাৰতীয় লেখক বনমালীৰ মত অনুসৰি বৈষ্ণৱ উপাসকসকলে বিশ্বাস কৰে যে বায়ু দেৱতাই বিষ্ণুক সহায় কৰিবলৈ তিনিটা অৱতাৰ ধাৰণ কৰিছিল। ইয়াৰে প্ৰথম অৱতাৰ হনুমানৰ জৰিয়তে তেওঁ ৰামৰ আৰু দ্বিতীয় অৱতাৰ ভীমৰ জৰিয়তে কৃষ্ণৰ সহায় হোৱাৰ লগতে তৃতীয় অৱতাৰ মাধৱাচাৰ্যৰ (১২৩৮-১৩১৭) জৰিয়তে তেওঁ দ্বৈত নামৰ বৈষ্ণৱ পন্থাৰ জন্ম দিয়ে। ইণ্ডোল'জিষ্ট ছোলাপুৰকাৰৰ মতে, মাধৱাচাৰ্যই প্ৰৱৰ্ত্তন কৰা দৰ্শন প্ৰথমে বায়ুয়ে নিজৰ পুত্ৰ হনুমানক দিছিল বুলি কোৱা হয়। হনুমানে এয়া ভীমক প্ৰদান কৰে আৰু অৱশেষত ইয়াক আনন্দ তীৰ্থ বা মাধৱাচাৰ্যই লাভ কৰে।

ব্যুৎপত্তিগত অৰ্থ

আক্ষৰিক অৰ্থত বায়ু শব্দৰ অৰ্থ বতাহ। হিন্দুধৰ্মৰ ধ্ৰুপদী উপাদানসমূহৰ ভিতৰত বায়ু অন্যতম। সংস্কৃতত বাত শব্দৰ অৰ্থ উৰুৱাই নিয়া। একেদৰে বায়ু মানে বতাহ আৰু প্ৰাণ মানে জীৱ বা উশাহ। অৰ্থাৎ বায়ু হৈছে প্ৰাণদায়ী দেৱতা আৰু তেওঁক মুখ্য বায়ু বা মুখ্য প্ৰাণ বুলিও অভিহিত কৰা হয়। বাত শব্দৰ পৰা পাৰিপাৰ্শ্বিকতা বুজোৱা বাতাৱৰণ শব্দৰো উৎপত্তি হৈছে।

পৌৰাণিক সাহিত্য

ঋকবেদৰ মতে বায়ুৰ সম্পৰ্ক বতাহৰ সৈতে আৰু তেওঁৰ উদৰৰ পৰা মাৰুতসকলৰ উৎপত্তি হয়। সোমৰসৰ ভাগ পোৱা বায়ুৱেই প্ৰথমজন দেৱতা আৰু তেওঁ ইন্দ্ৰৰ সৈতে এয়া ভগাই লয়।

শ্লোকসমূহত বায়ুক দেখাত বৰ সুন্দৰ বুলি বৰ্ণোৱা হৈছে। তেওঁ দুটা, উনপঞ্চাছটা বা এহাজাৰটা ঘোঁৰাই বৈ নিয়া ৰথত উঠি হৈ-চৈ কৰি ভ্ৰমণ কৰে। তেওঁৰ ধ্বজৰ ৰঙ শুকুলা।

উপনিষদসমূহত বায়ুৰ মহানতাৰ বিষয়ে বিশদ বিৱৰণ আছে। বৃহদাৰণ্যক উপনিষদত কোৱা হৈছে যে এবাৰ মানুহৰ শৰীৰৰ কাম-কাজ নিয়ন্ত্ৰণ কৰা দেৱতাসকলৰ মাজয় কোন সবাতোকৈ বলী তাকে লৈ এক প্ৰতিযোগিতা হয়। দৃষ্টিৰ দেৱতাই শৰীৰ ত্যাগ কৰা স্বত্বেও মানুহ এজন অন্ধ হৈয়ো জীয়াই থাকে আৰু তাকে দেখি তেওঁ পুনৰ দেহত থিতাপি লয়। এনেকৈ এজন এজনকৈ দেৱতাই নিজৰ স্থান এৰাৰ পিছতো মানুহজনৰ মৃত্যু নহয়। কিন্তু যেতিয়া মুখ্য প্ৰাণ অৰ্থাৎ বায়ুৱে দেহত্যাগ কৰে তেতিয়া অন্য দেৱতাসকলেও দেহত্যাগ কৰিবলৈ বাধ্য হয়। তেতিয়া দেৱতাসকলে স্বীকাৰ কৰে যে বায়ু থাকিলেহে তেওঁলোকে নিজৰ কাৰ্য কৰিব পাৰে আৰু অতি শজতে বায়ুৱে তেওঁলোকক পৰাভূত কৰিব পাৰে। অন্য এক অধ্যায়ত কোৱা হৈছে যে বায়ুৱেই একমাত্ৰ দেৱতা যাৰ ওপৰত কোনো পাপ বা অশুভ শক্তিয়ে প্ৰভাৱ পেলাব নোৱাৰে। ছান্দোগ্য উপনিষদতো ব্ৰহ্মত্ব লাভৰ বাবে বায়ু অপৰিহাৰ্য বুলি কোৱা হৈছে।

অৱতাৰ

আমেৰিকান ইণ্ডোল'জিষ্ট ফিলিপ লাটগেণ্ডৰ্ফে কৈছে যে মাধৱাচাৰ্যৰ মতে যেতিয়াই বিষ্ণুৱে পৃথিৱীত অৱতাৰ লয় তেতিয়াই মুখ্য প্ৰাণ বা বায়ুৱে ধৰ্ম ৰক্ষাত তেওঁৰ সহযোগী হিচাপে অৱতাৰিত হয়। ত্ৰেতা যুগত হনুমানৰ ৰূপত ৰামৰ সাহায্যৰ অৰ্থে, দ্বাপৰ যুগত ভীম শ্ৰীকৃষ্ণৰ সাহায্যৰ অৰ্থে আৰু কলি যুগত মাধৱৰ ৰূপত বায়ুৱে অৱতাৰ ধাৰণ কৰে। লেখক চি ৰামকৃষ্ণই ব্যাখ্যা আগবঢ়াইছে যে মাধৱাচাৰ্যই ঋকবেদৰ বলিঠা সূক্তত থকা বায়ুৰ তিনিটা ৰূপৰ কথাই কৈছে।

বৌদ্ধ ধৰ্ম

বৌদ্ধধৰ্ম অনুসৰি বায়ু এজন ধৰ্মপাল আৰু তেওঁ বাৰজন ৰক্ষক দেৱতাৰ অন্যতম। তেওঁ উতৰ-পশ্চিম দিশৰ ৰক্ষক।

জাপানত বায়ুক ফুটেন নামেৰে জনা যায়। তেওঁ ছক্ৰ, কেটেন, এন্মাটেন, ৰেজেটছুটেন, ঈশানাটেন, বিছামনটেন, ছুইটেন, বনটেন, জিটেন, নিট্টেন আৰু গেটেনৰ সৈতে একেশাৰীৰ দেৱতা।

তথ্য সংগ্ৰহ

শ্ৰেণী:হিন্দু দেৱতা
অৰ্জুমন মুঘল

অৰ্জুমন মুঘল এগৰাকী ভাৰতীয় অভিনেত্ৰী আৰু মডেল। তেওঁ ২০০৩ চনত মনোৰঞ্জন ক্ষেত্ৰত মডেল হিচাপে নিজৰ কেৰিয়াৰ আৰম্ভ কৰে। তেওঁ “বেষ্ট ফেচ অৱ দ্য ইয়েৰ” আৰু “মডেল অৱ দ্য ইয়েৰ” আদি বঁটা লাভ কৰে। গহনাৰ বিজ্ঞাপনৰ বাবে তেওঁ বিশেষভাৱে জনপ্ৰিয় মুখ হিচাপে পৰিচিত আছিল। তেওঁ ২,১৬০টা বিজ্ঞাপনত অভিনয় কৰিছে। সফল মডেলিং কেৰিয়াৰৰ পিছত তেওঁ ২০০৮ চনত তামিল চলচ্চিত্ৰ পাঝানিয়াপ্পা কল্লুৰিৰ জৰিয়তে অভিনয় জীৱনৰ আৰম্ভণি কৰে। ২০১৪ চনৰ ফেব্ৰুৱাৰী মাহত তেওঁ পুনৰ বলিউডত ইয়া ৰব চলচ্চিত্ৰৰ জৰিয়তে আত্মপ্ৰকাশ কৰে।

প্ৰাৰম্ভিক জীৱন

১৯৮৮ চনৰ ১৭ জানুৱাৰীত জম্মুৰ ৰাজৌৰী জিলাৰ নৌশ্বেৰাৰ নিয়ন্ত্ৰণ ৰেখাৰ সমীপৰ লেম্বেৰী গাঁৱত মুঘলৰ জন্ম হৈছিল। বৰ্তমান তেওঁ ভাৰতৰ পশ্চিম মুম্বাইত থাকে। তেওঁৰ পিতৃ মোঃ ইছহাক মুঘলৰ আছিল সেনা বিষয়া। নিজকে প্ৰমাণ কৰি মডেলিঙৰ কেৰিয়াৰ গঢ়ি তোলাৰ পিছত ২০০৩ চনত সমগ্ৰ পৰিয়ালসহ মুম্বাইলৈ গুচি যায়। মুঘলে মুম্বাইত নিৰ্মাণৰ কাম কৰিছিল, আনহাতে মাতৃ আছিয়া মুঘল এগৰাকী গৃহিণী।

মুঘলে জম্মুত স্কুলীয়া শিক্ষা সমাপ্ত কৰি দিল্লীলৈ গুচি যায় আৰু এবছৰ অধ্যয়ন কৰে আৰু তাৰ পিছত মুম্বাইলৈ উভতি যায় আৰু তাতেই মনোবিজ্ঞানত বি এ ডিগ্ৰী লাভ কৰে। কেৰিয়াৰৰ বাবে মুম্বাইত বসতি স্থাপন কৰিছিল। শৈশৱৰ সপোন আছিল এগৰাকী মহান অভিনেত্ৰী হোৱা, যিটো তেওঁ য়া ৰব ছবিত অভিষেক ঘটোৱাৰ লগে লগে উপলব্ধি কৰিছিল।

কেৰিয়াৰ

মুঘলে বলিউডত ইয়া ৰব চলচ্চিত্ৰৰ জৰিয়তে অভিনয় জীৱনৰ আৰম্ভণি কৰে। এই চলচ্চিত্ৰখনৰ পৰিচালক আছিল হাসনাইন হায়দৰাবাদৱালা, আৰু ইয়াত তেওঁ মুখ্য চৰিত্ৰ আম্ৰীনৰ ভূমিকাত অভিনয় কৰে। জম্মু অঞ্চলৰ ৰাজৌৰীৰ বাসিন্দা মুঘল ২০০৩ চনত মুম্বাইলৈ যায়। তেওঁ নওশেৰাত বিদ্যালয় শিক্ষা সম্পূৰ্ণ কৰাৰ পিছত মডেলিং কেৰিয়াৰ গঢ়িবলৈ প্ৰথমে দিল্লী আৰু পিছত মুম্বাইলৈ যায়। তেওঁ মুম্বাইত স্নাতক ডিগ্ৰী লাভ কৰে। পিছলৈ তেওঁ “মষ্ট পপুলাৰ মডেল” শিতানত আন্তঃৰাষ্ট্ৰীয় মহিলা কৃতিত্ব বঁটা লাভ কৰে।

চলচ্চিত্ৰ তালিকা

বছৰ শিৰোনাম চৰিত্ৰ ভাষা
২০০৭ পাঝানিয়াপ্পা কল্লুৰি প্ৰিয়া তামিল
২০১৪ ইয়া ৰব আম্ৰীন হিন্দী
২০২০ ও পুষ্পা আই হেট টিয়াৰ্ছ পুষ্পা
২০২২ থ্ৰী শ্যানে শ্ৰেয়া
২০২৩ জিন্দগী শত্ৰঞ্জ হ্যায়

তথ্যসূত্ৰ

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:ভাৰতীয় মডেল
যাত্ৰিকৰ ডায়েৰি (গ্ৰন্থ)

যাত্ৰিকৰ ডায়েৰি অভিজিত শৰ্মা বৰুৱাৰ দ্বাৰা ৰচিত অসমীয়া ভাষাৰ এখন গ্ৰন্থ।

উদ্ধৃতিসমূহ

কথাবোৰ কৈ গ'লে সহজে কোনেও বিশ্বাস নকৰিব। কিন্তু জীৱনৰ বিশিষ্ট্যি সেইখিনিত। ই কিছুমান অবাস্তৱ যেন লগা অদ্ভুত ঘটনাৰ সমষ্টি।

উৎস

বাহ্যিক সংযোগ

শ্ৰেণী:অসমীয়া গ্ৰন্থ
শ্ৰেণী:অভিজিত শৰ্মা বৰুৱাৰ সাহিত্যকৰ্ম